Limbažos

**PASKAIDROJUMA RAKSTS**

**Limbažu novada pašvaldības 2019.gada 22.augusta saistošajiem noteikumiem Nr.33**

**“Grozījumi Limbažu novada pašvaldības 2017. gada 26. oktobra saistošajos noteikumos Nr.30 „Par Limbažu novada pašvaldības pabalstiem”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | |  | | --- | | Saskaņā ar likuma „Par pašvaldībām” 15.panta pirmās daļas 7.punktu, Sociālo pakalpojumu un sociālās palīdzības likuma 35.panta trešo un ceturto daļu, ja ir apmierināts pamatots pašvaldības iedzīvotāju pieprasījums pēc pabalsta garantētā minimālā ienākumu līmeņa nodrošināšanai un dzīvokļa pabalsta, pašvaldība, izvērtējot ģimenes (personas) ienākumus, ir tiesīga no pašvaldības pamatbudžeta izmaksāt arī citus pabalstus ģimenes (personas) pamatvajadzību apmierināšanai. Minēto pabalstu veidu, apmēru, izmaksas kārtību un personas, kuras ir tiesīgas saņemt šos pabalstus, reglamentē pašvaldības saistošajos noteikumos. | |
| 2. Īss projekta satura izklāsts | |  | | --- | | Saistošo noteikumu grozījumi precizē pabalsta apmēru ēdināšanai vienam bērnam vispārējās izglītības iestādēs uz mācību gadu vai pirmsskolas izglītības iestādes apmeklējuma laiku un profesionālās izglītības iestādē.  No saistošajiem noteikumiem tiek svītrots pabalsts krīzes situācijā, jo tas iekļauts citos saistošajos noteikumos. | |
| 3. Informācija par plānoto projekta ietekmi uz pašvaldības budžetu | |  | | --- | | Saistošie noteikumi būtiski neietekmēs pašvaldības budžetu, jo pabalstu apmēri tiek noteikti atbilstoši esošai ekonomiskai situācijai un arī iepriekš iekļauti pašvaldības budžeta pabalstu sadaļā. | |
| 4. Informācija par administratīvajām procedūrām | |  | | --- | | Iedzīvotāji saistošo noteikumu piemērošanā var vērsties Limbažu novada Sociālajā dienestā. | |
| 5. Informācija par konsultācijām ar privātpersonām | |  | | --- | | Saistošo noteikumu izstrādē netika veiktas konsultācijas ar privātpersonām, jo saistošie noteikumi ir saistīti ar pašvaldības budžeta plānošanu, bet ir ņemti vērā Limbažu novada Sociālā dienesta ieteikumi un iepriekšējā perioda prakse. | |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 22.augustā Nr.33

**APSTIPRINĀTI**

ar Limbažu novada domes

22.08.2019. sēdes lēmumu

(protokols Nr.17, 36.§)

**Grozījumi Limbažu novada pašvaldības 2017. gada 26. oktobra saistošajos noteikumos Nr.30 „Par Limbažu novada pašvaldības pabalstiem”**

*Izdoti saskaņā ar*

*likuma „Par pašvaldībām” 43.panta trešo daļu,*

*likuma „Par palīdzību dzīvokļa jautājumu risināšanā”*

*25.2 panta pirmo un piekto daļu*

Izdarīt Limbažu novada pašvaldības 2017. gada 26. oktobra saistošajos noteikumos Nr.30 „Par Limbažu novada pašvaldības pabalstiem” šādus grozījumus:

1. Aizstāt visā saistošo noteikumu tekstā vārdu savienojumu “sociālās palīdzības” ar vārdu savienojumu “pašvaldības palīdzības”;
2. Svītrot 1.1. apakšpunktu;
3. Izteikt 5. punktu šādā redakcijā:

“5. Pašvaldības palīdzības saņēmēju saraksti nav publicējami.”;

1. Svītrot II nodaļu “Pabalsts krīzes situācijā”;
2. Svītrot 25.punktā vārdu savienojumu “un profesionālās”;
3. Svītrot 25.2 apakšpunktu.

Limbažu novada pašvaldības

Domes priekšsēdētājs D.Zemmers